SGP ทุ่ม 510 ลบ. ซื้อหุ้น “ชื่นศิริ” สัดส่วน 69.69%-ที่ดิน 2 แปลง รองรับขยายตลาดถังก๊าซ
SGP ทุ่ม 510 ลบ. ซื้อหุ้น "ชื่นศิริ" สัดส่วน 69.69%-ที่ดิน 2 แปลง รองรับขยายตลาดถังก๊าซ
SGP ทุ่ม 510 ลบ. ซื้อหุ้น "ชื่นศิริ" สัดส่วน 69.69%-ที่ดิน 2 แปลง รองรับขยายตลาดถังก๊าซ
7 ส.ค. 2563

บริษัท สยามแก๊ส แอนด์ ปิโตรเคมีคัลส์ จำกัด (มหาชน) หรือ SGP แจ้งว่า ที่ประชุมคณะกรรมการบริษัท ครั้งที่ 4/2563 เมื่อวันที่ 14 พฤษภาคม 2563 ได้มีมติอนุมัติให้บริษัท สยาม ควอลิตี้ สตีล จำกัด (SQS) ซึ่งเป็นบริษัทย่อยที่บริษัทถือหุ้นในสัดส่วนร้อยละ 99.99 ของทุนชำระแล้ว ดำเนินการซื้อเงินลงทุนในหุ้นของ บริษัท ชื่นศิริ จำกัด (Linh) จำนวน 178,572 หุ้น ซึ่งคิดเป็นร้อยละ 69.69 ของจำนวนหุ้นทั้งหมด คิดเป็นมูลค่ารวม 44.64 ล้านบาท
รวมทั้งที่ดิน 2 แปลง เนื้อที่รวม 20 ไร่ 1 งาน 39 ตารางวา คิดเป็นมูลค่า 465.75 ล้านบาท มูลค่าลงทุนรวมทั้งสิ้น 510.39 ล้านบาท ซึ่งมติดังกล่าวไม่สามารถเปิดเผยได้ทันที เนื่องจากบริษัทได้ลงนามรักษาความลับ (Confidentiality Agreement) จนกว่าจะตกลงสัญญาซื้อขายแล้วเสร็จ
สำหรับการเข้าซื้อดังกล่าวเป็นการลงทุนในธุรกิจผลิตถังก๊าซ LPG และมีวัตถุประสงค์ในการขยายตลาดถังก๊าซ LPG ทั้งภายในประเทศและต่างประเทศ รวมถึงสามารถลดต้นทุนในการผลิตถังก๊าซ LPG
โดย SQS ได้เข้าซื้อเงินลงทุนในหุ้นของ Linh จำนวน 156,250 หุ้น คิดเป็นร้อยละ 60.98 ของจำนวนหุ้นทั้งหมดและที่ดินจำนวน 2 แปลง จาก ผู้ขายและดำเนินการโอนหุ้นและที่ดินในวันที่ 7 สิงหาคม 2563 หุ้นส่วนที่เหลือจำนวน 22,322 หุ้น คิดเป็นร้อยละ 8.71 ของจำนวนหุ้นทั้งหมด จะดำเนินการโอนภายในระยะเวลาประมาณ 60 วัน